Nuus | Sonja Herholdt
MOMENTS - Bloemfontein 1 & 2 Junie 2018
Op 1 & 2 Junie is ek weer deel van MOMENTS. Dit is 'n produksie met kunstenaars, kore en dansers wat in Bloemfontein in die Sand du Plessis teater aangebied word en is 'n absolute unike ervaring. Koop gerus 'n kaartjie en kom beleef iets anders en vars.
Waar daar SON is 2
Op Saterdag 3 Desember 17:00 is ek en Simeon weer terug by Lewende Woord Westerlig in Pretoria met ons program "Waar daar SON is 2".
Ek sing van my bekende liedjies, sowel as 'n paar immergroen gunstelinge en Simeon sing van sy liedjies (nuwes en bekendes). Daar is 'n paar geestelike nommers en ook kersliedjies. Hierdie vertonig bied iets vir oud en jonk.
Pasella en Via TV
Gedurende Mei 2016 het ek, Nia Nell en Nadine deelgenem aan 'n TV program vir VIA TV. Ek en Simeon het ook by Pasella gekuier en gaan "roller coaster" ry by Gold Reef City en ook gaan leer hoe om pasta te maak.
Ek laat weet sodra ek weet wanneer hierdie programme uitgesaai gaan word.
Ek en Tjokker kuier met ons kinderprogram hierdie jaar by die innibos fees. Kom maak gerus 'n draai by ons optrede, een keer 'n dag Woensdag - Saterdag by die apies innibos verhoog.
2016 - 'n Nuwe jaar
2015 het vir my afgesluit met 'n redelike groot voetoperasie. Ek is dankbaar dat dit goed afgeloop het en ek herstel baie goed. Tenspyte van gips en 'n rolstoel was dit weer my voorreg om op 24 Desember Badplaas oord se kersliedjie program op 24 Desember te kon aanbied. Dankie aan Simeon en Marius vir julle saam sing en saam speel.
My program begin weer volstoom in Februarie. En soos gewoonlik lys ek my optredes hier op my webwerf.
Ons beplan ook reeds aan Sonja & Tjokker 3, en hoop om dit teen die tweede deel van die jaar reg te hê.
Ek bid dat 2016 tog vir ons almal goed sal wees, tenspyte van wat voorspel word. Kom sê asb hallo, as ons paaie dalk erens in die jaar kruis.
Ek en Tjokker kuier hierdie jaar weer by Aardklop. Ons is Dinsdag tot Saterdag te sien by die die kinderverhoog.
VSA Toer April 2015
Ek toer gedurende April 2015 in die VSA met 'n paar optredes. Al die datums en plekke sal binnekort hier op my webwerf beskikbaar wees.
somer kersfees 2014
Somer Kersfees op 30 & 31 Oktober by die Centurion Teater. Ek, Simeom, On-Que en Marius Marais sing nuwe en bekende kersliedjies. Ons vier die begin van die Kers-seisoen. Kaartjies by die teater of computicket.
Liefling - die musiekspel
Van 12 Desember tot 4 Januarie 2015 is Liefling die musiekspel op die planke in die Teatro by Montecasino. Ek vertolk die rol van Linda, liefling se Ma selfde soos wat ek in die fliek gespeel het.
Kaartjies by Computicket
TV Aug en Sept 2014
Op 31 Aug gesels ek op die TV program JAM op kykNET Musiek en op 25 Sept kuier ek en Simeon by Hoor Hoor, ook op kykNET.
Nuwe kinder DVD
Die nuwe Sonja en Tjokker 2 DVD is ook nou beskikbaar by musiekwinkels of hier op my webwerf.
123456789volgende >laaste >>